**АНОТАЦИЯ**

**НА СПЕЦИАЛНОСТ**

**МЕДИЦИНСКА РЕХАБИЛИТАЦИЯ И ЕРГОТЕРАПИЯ**

**ОКС „МАГИСТЪР“ СЛЕД „БАКАЛАВЪР“**

**КВАЛИФИКАЦИОННИ ИЗИСКВАНИЯ:**

**Област на висшето образование:** 7. „Здравеопазване и спорт”

**Професионално направление:** 7.4„Обществено здраве”

**Специалност:** „Медицинска рехабилитация и ерготерапия „

**Образователно - квалификационна степен**: „Магистър след Бакалавър“

**Форма на обучение**: Задочна

**Продължителност на обучение**: 1 /една/година, 2 /два/ семестъра

Специалност „Медицинска рехабилитация и ерготерапия“ се появи в отговор на обществените потребности от нов тип специалисти, подготвени да участват в **комплексната медицинска рехабилитация на хората с увреждания.** Ползвайки традицията на обучението на рехабилитатори в съчетание с новите развития в подобряването на функционирането на хората с увреждания чрез участие в дейности, специалността е насочена към **повишаване качеството на рехабилитационната помощ** в условията на реформираща се здравна и социална система. Ерготерапията цели да осигури **максимална самостоятелност и независимост** на лицата с физически, ментални и емоционални отклонения чрез развиване, възстановяване, поддържане или промяна в ежедневните им умения за самообслужване и трудова дейност, както и чрез адаптиране на домашната, училищна и работна среда за компенсиране на трайно увредени функции.

Обучението на студенти в специалност „Медицинска рехабилитация и ерготерапия“, ОКС „Магистър след Бакалавър“ цели **повишаване нивото на професионална компетентност и конкурентоспособност, чрез разширяване на практическите и теоретичните им знания и умения,** в унисон с актуалните научно-практически и терапевтични тенденции в областта на професията.

По време на своето обучение, студентите повишават своята теоретична и практическа подготовка, като за тази цел са предвидени както фундаментални клинични и предклинични учебни дисциплини, така и редица профилиращи дисциплини, тясно свързани с професионалната квалификация на завършилите специалността студенти.